text: [{"text_idx": "#000005", "text": "Mapya Atala Baneni ba ku Bisanji"}, {"text_idx": "#000009", "text": "\u201cOya ku makasa. Komba ne kukolopa mwinjibo. Kele busala ku kyala.\u201d Bino byo bifundijanga bambutwile bavule ku babo bana mwa kwikadila nyeke na dyangi ku ngitu. Inoko, mison\u0303anya ya bukundwe itambanga kudi Leza wetu ujila. (Div 30:18-20; Kup 23:14; 2Ko 7:1) Shi tudyangula nyeke umbidi wetu ne bintu byotudi nabyo, tutumbijanga Yehova. (1Pe 1:14-16) Le ku yetu njibo ne ku bifuko bikwabo nako le? Bene Kidishitu i beshile na bantu belakanyanga busala mu mashinda ne mu biwanza, mwanda abo balamanga bifuko byobadi\u2019mo bikale nyeke bito\u0304ka. (N\u0303i 115:16; Kus 11:18) Bukundwe bwetu bumwekelanga ne mu muswelo otwela tubintu tutyetutye pamo bwa masashe\u0301 mwadi mabombo, bityupa ne bikopo mwadi bitomibwa, nansha mabazoka. Mu bu\u0304mi bwetu bonso tusakanga \u2018kwiyukanya bu bengidi ba Leza.\u2019\u200b\u20142Ko 6:3, 4."}]